MS «Bergensfjord» (2014)

MS «Bergensfjord» er en cruiseferge tilhørende Fjord Line. Skroget ble bygget av Stocznia Gdańsk, og resten av byggearbeidet ble gjennomført av Bergen Group Fosen. 

Skipet ble døpt den 6. mars 2014, og jomfruturen til Hirtshals foregikk 9. mars 2014. Leveransen var 6 måneder forsinket etter at rederiet bestemte seg for å bytte ut dieselmotorene med motorer som går på LNG.

Skipet er blitt satt i rute mellom Hirtshals i Danmark og Bergen, Stavanger og Kristiansand.

Skipet er 170 meter langt, 27,5 meter bredt og har en kapasitet på 1 500 passasjerer og 600 biler. Skipet har LNG-motor og har en toppfart på 21,5 knop.

MS «Bergensfjord»  er søsterskip til MS «Stavangerfjord».

Fasiliteter 
Skipet har 370 lugarer, fordelt på 20 ulike kategorier.

Rute 
MS «Bergensfjord» ble i 2014 satt inn i ruten Bergen-Hirtshals-Langesund. Seilingen tur-retur tok totalt 2 døgn. Originalt gikk ruten fra Bergen til Hirtshals, med anløp til Stavanger. Ruten går nå videre til Hirtshals, deretter seiler skipet til Kristiansand, før ruten blir gjennomført på samme måte tilbake til Bergen.

Etter ankomst til Hirtshals, gikk skipet tur-retur til Langesund i løpet av 10 timer.

Referanser

Eksterne lenker 
 
 

Norske ferger
Fjord Lines skip
Skip fra 2014
Skip bygget i Polen
Skip bygget ved Fosen mekaniske verksted
Artikler i sjøfart-prosjektet